《万寿观重萼梅》
宋代·李洪

天街倦踏软红尘，喜见宫梅漏泄春。
千叶剪琼多态度，九英照日倍精神。
香清暗馥维摩榻，韵胜全疑姑射人。
好是孤山临水看，广平能与赋清新。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。